На основу члана 7 Закона о туристичким организацијама ("Службени лист РЦГ", број 11/04, 46/07, и Службени лист ЦГ, бр. 40/11, 45/14, 42/17 и 27/19 ), члана 38 став 1 тачка 2 Закона о локалној самоуправи ("Службени лист ЦГ” бр. 2/18, 34/19 и 38/20) и члана 38 Статута општине Никшић (“Службени лист ЦГ - Општински прописи”, број 31/18), Скупштина општине Никшић, на сједници одржаној \_\_\_\_\_2022. године, донијела је

О Д Л У K У

о измјенама и допунама Одлуке о оснивању Туристичке организације Општине Никшић

Члан 1

У Одлуци о оснивању Туристичке организације општине Никшић („Службени лист РЦГ – Општински прописи“, број 35/05) у члану 2 став 3 мијења се и гласи:

„Туристичка организација својство правног лица стиче даном уписа у Централни туристички регистар“.

Члан 2

У члану 4 послије става 4 додаје се нови став који гласи:

„На престанак чланства у Туристичкој организацији не утиче привремена обустава дјелатности, као ни сезонско обављање дјелатности”.

Члан 3

Члан 6 мијења се и гласи:

“Дјелатности Туристичке организације су:

1.унапређење и промоција изворних вриједности подручја општине Никшић у функцији развоја туризма;

2.прикупљање и ажурирање података о туристичкој понуди општине и њихово објављивање на својој интернет страници;

3.учешће у реализацији пројеката за развој и диверзификацију туристичке понуде

4.стварање услова за активирање туристичких ресурса на територији општине Никшић;

5.сарадња са правним и физичким лицима, удружењима и невладиним организацијама које за предмет пословања имају туристичку и угоститељску или њој комплементарну дјелатност у циљу договарања, утврђивања и спровођења политике развоја туризма и побољшања услова боравка туриста на територији општине Никшић;

6.подстицање, координирање и организовање културних, умјетничких, забавних, привредних, спортских и других догађаја и манифестација, које доприносе обогаћивању туристичке понуде;

7.подстицање активирања подручја општине која нијесу или су недовољно укључена у туристички промет;

8.подстицање и организовање акција усмјерених на заштити и очувању туристичког простора, животне средине и културног насљеђа,

9.реализовање програма активности боравка студијских група и новинара из Црне Горе и ван Црне Горе на територији општине Никшић,

10.пружање информација гостима о расположивим смјештајним капацитетима у примарним и комплементарним угоститељским објектима, угоститељским објектима за пружање услуге припремања и услуживања хране и пића и капацитетима приватног смјештаја, културним манифестацијама, догађајима и другим сервисним информацијама о туристичким услугама на територији општине;

11.пружање информација о радном времену здравствених установа, банака, поште, трговине и других информација потребних за боравак туриста;

12.достављање пријаве и ођаве боравка у складу са законом;

13.организовање туристичко-информативних бироа у туристичким мјестима, за које оцијени потребу;

14.прикупљање и обрада података (дневна, неђељна и мјесечна) о туристичком промету и њиховој структури на подручју општине, као и израда мјесечног извјештаја о туристичком промету за потребе надлежног органа за послове статистике и Националне туристичке организације,

15.сарадња са органима општине Никшић у циљу доношења и спровођења локалних мјера за побољшање услова боравка туриста на територији општине;

16.сарадња са локалним удружењима и невладиним организацијама из области туризма и угоститељства и њима комплементарним ђелатностима;

17.сарадња са другим локалним туристичким организацијама у Црној Гори,

18. спровођење анкета и других истраживања у циљу утврђивања оцјене квалитета туристичког производа на територији општине Никшић;

19.израда извјештаја и информација за потребе Националне туристичке организације, као и потребе локалне самоуправе;

20.израда туристичко-пропагандног и другог информативног материјала;

21.вођење евиденције о наплати боравишне таксе, излетничке, туристичке таксе и чланског доприноса;

22.процјена необухваћеног туристичког промета на нивоу општине;

23.достављање годишњег плана за унапрјеђење и развој туризма на увид и одобрење Националној туристичкој организацији;

24.обављање и других послова у циљу промоције туристичког производа на територији општине Никшић.

25.сарадња са истим или сличним организацијама ван Црне Горе“.

Члан 4

Послије члана 6 додаје се нови члан који гласи:

“Члан 6а

Туристичке организације се оснивају ради унапређења и промоције туристичког производа у складу са стратегијом промоције црногорског туризма и његовим посебним и општим задацима, како на локалном нивоу, тако и на нивоу Црне Горе, а ради укључивања у европске и свјетске туристичке токове.

Задаци Туртистичке организације обухватају:

1.унапређење општих услова боравка туриста, кроз формирање цјеловите туристичке понуде, подизање квалитета туристичких и других комплеметарних услуга, очување препознатљивог и привлачног туристичког амбијента подручја за које су основане;

2.развијање свијести о важности туризма, као и о привреди, друштвеним и другим ефектима туризма, о потреби и важности очувања и унапређења свих елемената туристичког производа одређеног подручја, а посебно заштите животне средине и културне баштине;

3.подстицање развоја туристичке инфраструктуре и пружање информација туристима”

Члан 5

У члану 8, став 1, послије тачке 5 додају се нове тачке које гласе:

“5а излетничке таксе

5б туристичке таксе

5ц средстава остварених кроз стратешка партнерства и партиципаицје”.

Члан 6

У члану 11 став 1 мијења се и гласи:

“Скупштину Туристичке организације чине представници чланова Туристичке организације, представници Скупштине општине, представник Националне туристичке организације, као и представници осталих чланова Туристичке организације који се добровољно учлане.”

Члан 7

У члану 21 став 1 мијења се и гласи:

“ Стручном службом руководи директор Туристичке организације”

Члан 8

Послије члана 21 додаје се нови члан који гласи:

“Члан 21а

Туристичка организација за сваку пословну годину утврђује Програм рада и финансијски план у складу са смјерницама Националне туристичке организације.

Предлог аката из става 1 овог члана Извршни одбор подноси Скупштини Туристичке организације до краја новембра мјесеца текуће године за наредну годину.

Туристичка организација, прије усвајања, доставља на претходну сагласност Националној туристичкој организацији предлог аката из става 1 овог члана.

Претходна сагласност из става 3 овог члана даје се локалној туристичкој организацији ако су акти из става 1 овог члана урађени у складу са смјерницама Националне туристичке организације.

Ако Национална туристичка организација на акте из става 3 овог члана не да сагласност у року од 30 дана од дана достављања, сматраће се да је сагласност дата.

Годишњи програм рада и годишњи финансијски план локалних туристичких организација обавезно садрже појединачно утврђене планиране задатке и потребна финансијска средства за њихово извршење”.

Члан 9

У члану 24 послије става 1 додаје се нови став који гласи:

“Ако оснивач не да сагласност у року од 90 дана од дана достављања акта из ставе 1 овог члана, сматраће се да је сагласност дата”.

Члан 10

Ова одлука ступа на снагу осмог дана од дана објављивања у “Службеном листу Црне Горе – Општински прописи”.

Број:

Никшић,\_\_\_\_\_\_\_\_\_2022.г.

Скупштина општине Никшић

Предсједник

Немања Вуковић, с.р.

ОБРАЗЛОЖЕЊЕ

1. Правни основ

Правни основ за доношенје ове одлуке садржан је у члану 7 Закона о туристичким организацијама ( „Сл. лист РЦГ“, бр.11/04, 46/07 и „Сл. лист ЦГ“, бр. 40/11, 45/14, 42/17 и 27/19 ), члану 38 тачка 2 и члану 38 став 1 Статута Оштине Никшић ( „Сл. лист ЦГ – општински прописи“, бр. 38/18).

Чланом 7 Закона о туристичким организацијама прописано ја да акт о оснивњу локалне туристичке организације доноси Скупштина општине.

Чланом 38 став 1 тачка 2 Закона о локалној самоуправи и члном 38 став 1 Статута Општине Никшић прописано ја да Скупштина доноси прописе и друге опште акте , као и да Скупштина доноси Статут Општине, пословник, одлуке, рјешења, закључке, препоруке и друга акта.

1. Разлози за доношење одлуке

Одлуком о измјенама и допунама Одлуке о осниванју Туристичке организације извршено је усклађивање Одлуке са Законом о Туристичким организацијама. Овом Одлуком у складу са измјенама Закона о туристичким организацијама ( „Сл. лист ЦГ“, бр. 27/19 ) се потпуно уређују питанја која се односе, првенствено, на обаљање дјелатности и задатке Туристичке организације , избор Скупштине Туристичке организације, као и поступак доношења аката која су предмет разматрања усваја и доноси Скупштина.

Полазећи од наведеног, предлаже се Скупштини општине да донесе Одлуку о измјенама и допунама Одлуке о осниванју Туристичке организације општине Никшић.

ВД Директор ТОН

Митар Бараћ,с.р.